Injury

thumb|240x240px|Phologolo e golagetse
Kgobalo ke go senyega ga mmele mo dithishung tse di tshelang tsa setshedi sengwe le sengwe, e ka tswa e le mo bathong, mo diphologolong tse dingwe kgotsa mo dimeleng.

Dikgobalo di ka bakwa ka ditsela di le dintsi, tse di jaaka ka metšhine ka go tsenwa ke dilo tse di bogale tse di jaaka meno kgotsa ka dilo tse di thubang, ka mogote kgotsa serame, kgotsa ka botlhole le botlhole jwa ditshedi. Go gobala go dira gore go nne le go ruruga mo diphologolong tse dintsi; seno se dira gore ntho e fole. Mo dimeleng le mo diphologolong, gantsi go ntshiwa dilo tse di thusang go tswala ntho, go fokotsa go latlhegelwa ke diedi le go tsena ga megare e e bakang malwetse e e jaaka dibaketeria. Ditshedi di le dintsi di ntsha dikhemikale tse di lwantshang megare tse di fokotsang tshwaetso ya ntho; mo godimo ga moo, diphologolo di na le ditsela tse di farologaneng tsa go lwantsha malwetse tse di dirisiwang ka boikaelelo jo bo tshwanang. Dimela le diphologolo di na le mekgwa ya go gola sesha e e ka dirang gore ntho e e gobetseng e fole gotlhelele kgotsa go se kae fela. Disele le tsone di ka kgona go baakanya tshenyo e e bakilweng ke tsone go ya bokgakaleng jo bo rileng.

## Dipharologantsho
**Diphologolo**
thumb|mantseane
Kgobalo mo diphologolong ka dinako tse dingwe e tlhalosiwa jaaka tshenyo ya semotšhine mo popegong ya mmele.mme e na le bokao jo bo atolositsweng jwa tshenyo ya mmele ka lebaka lefe kana lefe, go akaretsa go kgangwa ke metsi, go fisiwa le go tsenwa ke botlhole. Tshenyo e e jalo e ka nna ka ntlha ya go leka go tlhasela, dintwa tsa kgaolo, go wa, le mabaka a a sa tsheleng.

Kgobalo e baka karabelo ya go ruruga mo diphologolong tsa mefuta e e farologaneng;seno se baka go koala ga madi kgotsa seedi sa mmele, mme morago ga moo go fola ga ntho, go ka nna bonako, jaaka mo cnidaria.Arthropods di kgona go baakanya dikgobalo tsa cuticle tse di bopang exoskeleton ya tsone go ya bokgakaleng jo bo rileng.Diphologolo tse di farologaneng, go akaretsa di-annelids, di-arthropods, di-cnidaria, di-molluscs, di-nematode, le di-vertebrate di kgona go ntsha di-peptide tsa di-antimicrobial go lwantsha tshwaetso morago ga kgobalo.

**Batho**
thumb|sepatela se alafa motho
Go gobala ga batho go ile ga ithutiwa thata ka ntlha ya botlhokwa jwa gone mo go tsa kalafi. Bontsi jwa kalafi, go akaretsa kalafi ya tshoganyetso le taolo ya ditlhabi, e neetswe go alafa dikgobalo. Mokgatlho wa Lefatshe wa Boitekanelo o dirile thulaganyo ya go kgaoganya dikgobalo mo bathong ka ditlhopha tse di akaretsang mokgwa, dilo/dilo tse di bakang kgobalo, lefelo la go diragala ga tsone, tiro fa motho a gobetse le seabe sa maikaelelo a motho. Dikgobalo di ka baka tshenyo ya tlhaloganyo go akarediwa le post-traumatic stress disorder go tlaleletsa mo tshenyong ya mmele. 

**Dijwalo**
thumb|setlhare se digilwe ke legadima
Mo dimeleng, dikgobalo di tlholwa ke go jewa ga dikarolo tsa dimela ke diphologolo tse di jang dimela go akaretsa ditshenekegi le diamusi, go tswa mo tshenyong ya dithishu ke megare ya dimela jaaka dibaketeria le di-fungus, tse di ka tsenang morago ga tshenyo ya dimela kgotsa ka ditsela tse dingwe, le go tswa mo dilong tse di sa tsheleng tse di jaaka mogote, go tsidifala merwalela, legadima,le kgotlelo jaaka ozone. Dimela di tsibogela kgobalo ka go supa gore tshenyo e diragetse, ka go ntsha dikhemikale go tswalela lefelo le le senyegileng,ka go ntsha dikhemikale tse di lwantshang megare, le mo dimeleng tsa logong ka go gola gape mo dintlheng.

## Tshenyo ya disele
Tshenyo ya disele ke diphetogo tse di farologaneng tsa kgatelelo tse disele di di itemogelang ka ntlha ya diphetogo tsa tikologo tsa kwa ntle le tsa kwa teng. Gareng ga dilo tse dingwe, seno se ka bakwa ke dilo tsa mmele, dikhemikale, malwetse a a tshelanwang, dilo tse di amanang le mmele, dikotla kgotsa dilo tse di amanang le thulaganyo ya mmele ya go lwantsha malwetse. Go senyega ga disele go ka fetoga kgotsa ga se ka ga fetoga. Go ikaegile ka bogolo jwa kgobalo, karabo ya disele e ka nna ya fetoga mme fa go kgonegang, homeostasis e busediwa. Loso lwa disele lo diragala fa bokete jwa kgobalo bo feta bokgoni jwa disele go itsosolosa. Loso lwa disele le amana le boleele jwa nako ya go nna mo thothobolong e e kotsi le bokete jwa tshenyo e e bakilweng. 

## Metswedi